– Når konjunkturen peker oppover er det faktisk veldig bra å leve i distriktet, mener Aps ordførerkandidat i Årdal, Hilmar Høl.
Han mener de som angriper distriktspolitikken må slutte å rakke ned på tilstandene i Distrikts-Norge.
– Mange glemmer at det egentlig er bra å leve i distriktene. De som mener det vil jeg kalle lett populistiske. De setter by opp mot land. Årdal har det veldig godt når konjunkturene er gode, men sliter når konjunkturen er dårlig. Sånn vil det alltid være der alt som blir produsert blir eksportert ut av landet, sier Hilmar Høl.
Han mener spesielt Senterpartiet er for mye opptatt av å snakke ned distriktet.